b'\n_START_ARTICLE_\nDDA40X\n_START_PARAGRAPH_\nDDA40X je bila s 6600 KM najmo\xc4\x8dnej\xc5\xa1a dizelelektri\xc4\x8dna lokomotiva kdajkoli zgrajena. Poganjala sta jo dva turbopolnjena V-16 3300 KM dizelska motorja EMD 645E3A. Zgradilo jo je podjetje Electro-Motive Diesel - EMD za \xc5\xbeelezni\xc5\xa1ko podjetje Union Pacific Railroad. Vzdevek lokomotiv je bil "Centennial" oz. "Big Jack". Skupaj so zgradili 47 lokomotiv, ki so \xc5\xbee vse upokojene. Podobno mo\xc4\x8dni, a sodobnej\xc5\xa1i lokomotivi sta 6000-konjski AC6000CW in SD90MAC, slednji za razliko uporabljata samo po en dizelski motor._NEWLINE_Konfiguracija koles je D-D (osem osi). \xc5\xa0irina med kolesi je standardnih 1435 mm. Te\xc5\xbea lokomotive je 236770 kilogramov. Kapaciteta dizelskega goriva je 31200 litrov.'